ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2605/97 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (1 Σεπτεμβρίου 1997)

Θέμα: Δηλώσεις Επιτρόπου σχετικά με την αγορά βρετανικού κρέατος

Στις 2 Ιουλίου 1997 τα μέσα ενημέρωσης αναφέρθηκαν σε δηλώσεις της Επιτρόπου κ. Emma Bonino, σύμφωνα με τις οποίες ποσότητα παρανόμου βρετανικού κρέατος είχε ως προορισμό τις αγορές ορισμένων χωρών της Ευρωπαϊκής Ενωσης.

Την επομένη, 3 Ιουλίου, η Επιτροπή δήλωσε ότι το εν λόγω παράνομο βρετανικό κρέας δεν είχε διοχετευθεί στην ισπανική αγορά.

Ποιός από την Επιτροπή θα αναλάβει την ευθύνη για τον προκληθέντα σοβαρό κίνδυνο να επέλθη μία πτώση των κρεαταγορών σε ορισμένες χώρες της Ευρωπαϊκής Ενωσης;

Ποιός από την Επιτροπή θα αναλάβει την ευθύνη για τις ανησυχίες που προκάλεσε στους καταναλωτές με δηλώσεις που αργότερα ανασκευάζονται η διευκρινίζονται;

Κοινή απάντηση της κας Bonino εξ ονόματος της Επιτροπής στις γραπτές ερωτήσεις E-2576/97, E-2577/97, E-2578/97, E-2603/97, E-2604/97 και E-2605/97 (14 Οκτωβρίου 1997)

Στις 2 Ιουλίου 1997 η Ευρωπαϊκή Επιτροπή αποκάλυψε απάτη σχετικά με την παράνομη εξαγωγή βρετανικού κρέατος στα άλλα κράτη μέλη και σε τρίτες χώρες.

Πιστή στο καθήκον της για την τήρηση της διαφάνειας και σύμφωνα με τις υποχρεώσεις της απέναντι στο Ευρωπαϊκό Κοινοβούλιο, η Ευρωπαϊκή Επιτροπή ενημέρωσε το Κοινοβούλιο και τα κράτη μέλη σχετικά με όλες τις λεπτομέρειες εξέλιξης αυτής της υπόθεσης.

Έτσι στην αρχή κατηγορήθηκε άδικα μία ισπανική εταιρεία, ομώνυμη μιας εταιρείας με έδρα τη Γουϊνέα Μπισάου.

Στο μεταξύ εξακριβώθηκε στη συνέχεια η ταυτότητα μίας άλλης ισπανικής εταιρείας, η οποία είχε λάβει 200 τόνους κρέατος από μία από τις βελγικές εταιρείες που κατηγορούνται για την ίδια απάτη. Οι ισπανικές αρχές ενημερώθηκαν από την Ευρωπαϊκή Επιτροπή και άρχισαν ήδη τις έρευνες σχετικά με την υπόθεση αυτή.

Η Ευρωπαϊκή Επιτροπή έχει επίγνωση του γεγονότος ότι ορισμένες πληροφορίες θα μπορούσαν να έχουν τυχόν επιπτώσεις στην αγορά κρέατος αλλά προτίμησε να εκπληρώσει το καθήκον της ενημερώνοντας τους καταναλωτές σύμφωνα με την αρχή της διαφάνειας.

Πάντως το περιστατικό που αναφέρουν τα αξιότιμα μέλη του Κοινοβουλίου δεν επηρέασε την αγορά, σημειωτέον ότι, σύμφωνα με τις πληροφορίες που παρέχουν στην Ευρωπαϊκή Επιτροπή τα κράτη μέλη (σε εβδομαδιαία βάση), η χονδρική τιμή του κρέατος δεν έχει επηρεαστεί από τις αποκαλύψεις σχετικά με την αθέμιτη εξαγωγή κρέατος του Ηνωμένου Βασιλείου κατά τη διάρκεια του μηνός Ιουλίου.

Η Ευρωπαϊκή Επιτροπή εξακολουθεί να θεωρεί ως καθήκον της την ενημέρωση του Κοινοβουλίου και των κρατών μελών και σε περίπτωση ανάγκης και των καταναλωτών σχετικά με αυτού του είδους υποθέσεις ανάλογα με την εξέλιξή τους. Αυτός ο τρόπος δράσης επικροτήθηκε επίσης ευρέως και από την προσωρινή επιτροπή στην οποία έχει ανατεθεί η παρακολούθηση της εφαρμογής των συστάσεων σχετικά με τη σπογγοειδή εγκεφαλοπάθεια των βοοειδών.
ΓΡΑΠΤΗ ΕΡΩΤΗΣΗ E-2845/97 υποβολή: Hiltrud Breyer (V) προς την Επιτροπή (11 Σεπτεμβρίου 1997)

Θέμα: Συμφωνίες σε εθελούσια βάση στον τομέα της προστασίας του περιβάλλοντος

Η Επιτροπή θεωρεί τις συμφωνίες σε εθελούσια βάση μεταξύ της βιομηχανίας και των κυβερνήσεων για τη μείωση των περιβαλλοντικών επιβαρύνσεων ως σημαντικό μέρος της περιβαλλοντικής πολιτικής. Ωστόσο, η αποτελεσματικότητα των συμφωνιών αυτών αμφισβητείται από την κοινή γνώμη και μάλιστα στον τομέα της προστασίας του κλίματος.

1. Ποιες εμπειρίες έχει αποκομίσει η Επιτροπή όσον αφορά την αποτελεσματικότητα των συμφωνιών σε εθελούσια βάση στον τομέα του περιβάλλοντος;

2. Θεωρεί η Επιτροπή αναγκαίο να καθοριστούν μελλοντικά σαφείς βασικές προϋποθέσεις, εναγώγιμες συμβάσεις και κυρώσεις για τις συμφωνίες σε εθελούσια βάση που συνάπτονται στον τομέα του περιβάλλοντος;

3. Εάν τούτο δεν συμβαίνει, πώς δικαιολογεί η Επιτροπή τις απόψεις αυτές;

4. Πώς αξιολογεί η Επιτροπή την πρακτική που ασκείται στις Κάτω Χώρες, όσον αφορά την σύναψη συμφωνιών, των επονομαζομένων Covenants, στο πλαίσιο του Εθνικού Σχεδίου Περιβαλλοντικής Πολιτικής (NEPP), που είναι εναγώγιμες;

Απάντηση της Κας Bjerregaard εξ ονόματος της Επιτροπής (10 Οκτωβρίου 1997)

Παρακαλείται το Αξιότιμο Μέλος του Κοινοβουλίου να ανατρέξει στην ανακοίνωση της Επιτροπής με τον τίτλο «Περβαλλοντικές συμφωνίες» ((Έγγραφο COM (96) 561 )), για την οποία έχουν εκδοθεί ψηφίσματα του Κοινοβουλίου και του Συμβουλίου, καθώς και στην παρέμβαση της Επιτροπής στη συζήτηση της έκθεσης της Κας Graenitz σχετικά με την ανακοίνωση αυτή, που διεξήχθη στις 22 Ιουλίου 1997.
ΓΡΑΠΤΗ ΕΡΩΤΗΣΗ E-2577/97 υποβολή: Juan Colino Salamanca (PSE) και Jesϊs Cabezσn Alonso (PSE) προς την Επιτροπή (24 Iουλίου 1997)

Θέμα: Παραβίαση του εμπάργκο που έχει επιβάλει η Ευρωπαϊκή Ένωση στο βρετανικό κρέας

Στις 2 Ιουλίου 1997 η Επίτροπος κ. E. Bonino ανακοίνωσε μια πιθανή παράνομη πώληση βρετανικού κρέατος, στο οποίο έχει επιβληθεί εμπάργκο λόγω της ασθένειας των τρελών αγελάδων, δηλώνοντας στην ιταλική τηλεόραση ότι η Ισπανία ήταν μεταξύ των χωρών προορισμού του εν λόγω κρέατος.

Εκ των υστέρων φαίνεται πως η Επιτροπή διέψευσε ότι η Ισπανία ήταν χώρα προορισμού.

Βάσει ποιων ερευνών προέβη η Επίτροπος σε αυτές τις διαβεβαιώσεις;

Ποιος οργανισμός ή υπάλληλοι ενέπλεξαν το όνομα της Ισπανίας;

Ήταν σωστό να προχωρήσει σε τέτοιου είδους δηλώσεις πριν έλθει σε επαφή με το κράτος μέλος που αφορούσε η υπόθεση αυτή;

Κοινή απάντηση της κας Bonino εξ ονόματος της Επιτροπής στις γραπτές ερωτήσεις E-2576/97, E-2577/97, E-2578/97, E-2603/97, E-2604/97 και E-2605/97 (14 Οκτωβρίου 1997)

Στις 2 Ιουλίου 1997 η Ευρωπαϊκή Επιτροπή αποκάλυψε απάτη σχετικά με την παράνομη εξαγωγή βρετανικού κρέατος στα άλλα κράτη μέλη και σε τρίτες χώρες.

Πιστή στο καθήκον της για την τήρηση της διαφάνειας και σύμφωνα με τις υποχρεώσεις της απέναντι στο Ευρωπαϊκό Κοινοβούλιο, η Ευρωπαϊκή Επιτροπή ενημέρωσε το Κοινοβούλιο και τα κράτη μέλη σχετικά με όλες τις λεπτομέρειες εξέλιξης αυτής της υπόθεσης.

Έτσι στην αρχή κατηγορήθηκε άδικα μία ισπανική εταιρεία, ομώνυμη μιας εταιρείας με έδρα τη Γουϊνέα Μπισάου.

Στο μεταξύ εξακριβώθηκε στη συνέχεια η ταυτότητα μίας άλλης ισπανικής εταιρείας, η οποία είχε λάβει 200 τόνους κρέατος από μία από τις βελγικές εταιρείες που κατηγορούνται για την ίδια απάτη. Οι ισπανικές αρχές ενημερώθηκαν από την Ευρωπαϊκή Επιτροπή και άρχισαν ήδη τις έρευνες σχετικά με την υπόθεση αυτή.

Η Ευρωπαϊκή Επιτροπή έχει επίγνωση του γεγονότος ότι ορισμένες πληροφορίες θα μπορούσαν να έχουν τυχόν επιπτώσεις στην αγορά κρέατος αλλά προτίμησε να εκπληρώσει το καθήκον της ενημερώνοντας τους καταναλωτές σύμφωνα με την αρχή της διαφάνειας.

Πάντως το περιστατικό που αναφέρουν τα αξιότιμα μέλη του Κοινοβουλίου δεν επηρέασε την αγορά, σημειωτέον ότι, σύμφωνα με τις πληροφορίες που παρέχουν στην Ευρωπαϊκή Επιτροπή τα κράτη μέλη (σε εβδομαδιαία βάση), η χονδρική τιμή του κρέατος δεν έχει επηρεαστεί από τις αποκαλύψεις σχετικά με την αθέμιτη εξαγωγή κρέατος του Ηνωμένου Βασιλείου κατά τη διάρκεια του μηνός Ιουλίου.

Η Ευρωπαϊκή Επιτροπή εξακολουθεί να θεωρεί ως καθήκον της την ενημέρωση του Κοινοβουλίου και των κρατών μελών και σε περίπτωση ανάγκης και των καταναλωτών σχετικά με αυτού του είδους υποθέσεις ανάλογα με την εξέλιξή τους. Αυτός ο τρόπος δράσης επικροτήθηκε επίσης ευρέως και από την προσωρινή επιτροπή στην οποία έχει ανατεθεί η παρακολούθηση της εφαρμογής των συστάσεων σχετικά με τη σπογγοειδή εγκεφαλοπάθεια των βοοειδών.
ΓΡΑΠΤΗ ΕΡΩΤΗΣΗ P-3140/97 υποβολή: Alexandros Alavanos (GUE/NGL) προς την Επιτροπή (30 Σεπτεμβρίου 1997)

Θέμα: Καταπάτηση του δικαιώματος της ίσης μεταχείρισης ανδρών-γυναικών

Με εγκύκλιό της (ΣΚΥ: 308/25.7.1997) η Τράπεζα Εργασίας στην Ελλάδα προκήρυξε διαγωνισμό για να προσλάβει υπαλλήλους. Όπως σημειώνεται στην ανωτέρω εγκύκλιο, υποψήφιοι μπορεί να είναι «μόνο Άνδρες πτυχιούχοι», παραβιάζοντας κατάφωρα την αρχή της ίσης μεταχείρισης γυναικών και ανδρών, την κοινοτική νομοθεσία όπως αυτή εκφράζεται από τις οδηγίες 76/207/ΕΟΚ και 86/613/ΕΟΚ αλλά και την νομολογία του Ευρωπαϊκού Δικαστηρίου. Ερωτάται η Επιτροπή.

Ποια μέτρα προτίθεται να λάβει προκειμένου να αποσυρθεί η συγκεκριμένη εγκύκλιος; Εάν πρόκειται να διερευνήσει την πολιτική της τράπεζας στους τομείς των προσλήψεων και της ίσης αμοιβής; Η Τράπεζα Εργασίας μετέχει σε κοινοτικά προγράμματα και ειδικότερα σε προγράμματα του κοινωνικού Ταμείου για εκπαίδευση και εξειδίκευση του προσωπικού της;

Απάντηση του κ. Flynn εξ ονόματος της Επιτροπής (9 Οκτωβρίου 1997)

Η κατάσταση που περιγράφει ο αξιότιμος βουλευτής είναι γνωστή στην Ευρωπαϊκή Επιτροπή, η οποία απευθύνθηκε ήδη στις ελληνικές αρχές εφιστώντας την προσοχή τους στο περιεχόμενο δυσμενούς διάκρισης της αποκαλυπτικής αυτής εγκυκλίου.

Εν τούτοις πρέπει να διευκρινίσουμε ότι ακόμη και αν πρόκειται για παράβαση, αποτελεί την πράξη μιας ιδιωτικής επιχείρησης και συνεπώς δεν δικαιολογείται μια άμεση παρέμβαση εκ μέρους της Επιτροπής. Πράγματι οι παραβάσεις του κοινοτικού δικαίου μπορούν βέβαια να διαπράττονται από τα κράτη μέλη ή από ιδιώτες (πρόσωπα ή επιχειρήσεις) αλλά μόνο όταν το ίδιο το κράτος μέλος διαπράξει μια παράβαση, μπορεί η Επιτροπή να απαιτήσει από αυτό την τήρηση των κοινοτικών του υποχρεώσεων σύμφωνα με τη διαδικασία παράβασης που προβλέπεται στο άρθρο 169 της συνθήκης ΕΚ. Αντίθετα οι πολίτες που πιθανόν κρίνουν ότι θίγονται από αυτή την κατάσταση δυσμενών διακρίσεων έχουν το δικαίωμα να διεκδικήσουν νομικά τα δικαιώματα που τους αναγνωρίζονται από το κοινοτικό δίκαιο, σύμφωνα με την οδηγία 76/207/ΕΟΚ, σχετικά με την εφαρμογή της αρχής της ίσης μεταχείρισης μεταξύ ανδρών και γυναικών όσον αφορά την πρόσβαση στην απασχόληση, την επαγγελματική εκπαίδευση και προώθηση και τις συνθήκες εργασίας.
ΓΡΑΠΤΗ ΕΡΩΤΗΣΗ E-2142/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Αιτήσεις για την έγκριση της διάθεσης στην αγορά γενετικώς τροποποιημένων τροφίμων σύμφωνα με την οδηγία 90/220/ΕΟΚ

Αληθεύει ότι τα γενετικώς τροποποιημένα προϊόντα που πρόκειται να διατεθούν στην αγορά, και για τα οποία έχει ζητηθεί η σχετική άδεια εμπορίας σύμφωνα με την οδηγία 90/220/ΕΟΚ ((ΕΕ L 117 της 8.5.1990, σελ. 15. )) για την σκόπιμη ελευθέρωση γενετικώς τροποποιημένων οργανισμών στο περιβάλλον, δεν υπόκεινται στις διατάξεις περί επισήμανσης του Κανονισμού (ΕΚ) 258/97 ((ΕΕ L 43 της 14.2.1997, σελ. 1. )) μολονότι μπορεί να πιστοποιηθεί ότι έχουν τροποποιηθεί γενετικώς; (είναι, ωστόσο, δυνατόν, να τοποθετούνται, σε εθελούσια βάση, σχετικές ενδείξεις από τους παραγωγούς).

Κοινή απάντηση στις γραπτές ερωτήσεις Ε-2112/97, Ε-2116/97, Ε-2124/97 και Ε-2142/97 (31 Οκτωβρίου 1997)

Η διάρθρωση των όρων εκτέλεσης των οδηγιών 70/457/ΕΟΚ ((ΕΕ L 225 της 12.10.1970, σελ.1. )) και 70/458/ΕΟΚ ((ΕΕ L 225 της 12.10.1970, σελ. 7. )) και του κανονισμού αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων ο οποίος εγκρίθηκε από το Ευρωπαϊκό Κοινοβούλιο και το Συμβούλιο σύμφωνα με τη διαδικασία που αναφέρεται στο άρθρο 189 Β της Συνθήκης, όσον αφορά ιδίως τις διαδικασίες έγκρισης και σήμανσης, διευκρινίζεται ιδίως στο άρθρο 3 παράγραφος 2 του κανονισμού αυτού.
ΓΡΑΠΤΗ ΕΡΩΤΗΣΗ E-2116/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel -Food»- Κανονισμός αριθ. 258/97 - Έγκριση ποικιλιών

1. Αληθεύει ότι για όλα τα φυτικά προϊόντα, για τα οποία ισχύει η έγκριση ποικιλίας, δεν απαιτείται δήλωση ή εφαρμογή της απλουστευμένης διαδικασίας έγκρισης που προβλέπει ο κανονισμός αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων;

2. Εάν ναι, απαιτείται στο πλαίσιο του εν λόγω κανονισμού έγκριση για παράγωγα προϊόντα που παράγονται με τον τρόπο αυτό;

Κοινή απάντηση στις γραπτές ερωτήσεις Ε-2112/97, Ε-2116/97, Ε-2124/97 και Ε-2142/97 (31 Οκτωβρίου 1997)

Η διάρθρωση των όρων εκτέλεσης των οδηγιών 70/457/ΕΟΚ ((ΕΕ L 225 της 12.10.1970, σελ.1. )) και 70/458/ΕΟΚ ((ΕΕ L 225 της 12.10.1970, σελ. 7. )) και του κανονισμού αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων ο οποίος εγκρίθηκε από το Ευρωπαϊκό Κοινοβούλιο και το Συμβούλιο σύμφωνα με τη διαδικασία που αναφέρεται στο άρθρο 189 Β της Συνθήκης, όσον αφορά ιδίως τις διαδικασίες έγκρισης και σήμανσης, διευκρινίζεται ιδίως στο άρθρο 3 παράγραφος 2 του κανονισμού αυτού.
ΓΡΑΠΤΗ ΕΡΩΤΗΣΗ E-2949/97 υποβολή: Florus Wijsenbeek (ELDR) προς την Επιτροπή (17 Σεπτεμβρίου 1997)

Θέμα: Υποδομή σιδηροδρομικών μεταφορών

Γνωρίζει η Επιτροπή ότι ανάλογα με τις εθνικές υποδομές μεταφορών υπάρχουν μεγάλες διαφορές σε ό,τι αφορά το μέγιστο επιτρεπόμενο φορτίο των μεταφορών αυτών;

Προτίθεται η Επιτροπή να υποβάλει προτάσεις προκειμένου, σε συνδυασμό με την πρόταση του freight freeways, και στο πλαίσιο των Διευρωπαϊκών Δικτύων, να εναρμονισθεί το μέγιστο επιτρεπόμενο φορτίο των μεταφορών αυτών στην Ευρώπη, ούτως ώστε να μην υπάρχουν τέτοια προσκόμματα τεχνικής φύσεως στις ενδοευρωπαϊκές σιδηροδρομικές μεταφορές;

Εάν ναι, ποιο είναι το μέγιστο φορτίο που προτείνει η Επιτροπή;

Εάν όχι, γιατί φρονεί η Επιτροπή ότι δεν υπάρχει ανάγκη εναρμόνισης;

Απάντηση του κ. Kinnock εξ ονόματος της Επιτροπής (4 Νοεμβρίου 1997)

Η Επιτροπή γνωρίζει ότι είναι πολυάριθμες οι διαφορές μεταξύ των εθνικών σιδηροδρομικών υποδομών σε όλη την Κοινότητα, στις οποίες περιλαμβάνονται διαφορές όσον αφορά τα μέγιστα αξονικά φορτία και το περιτύπωμα φόρτωσης. Οι διαφορές αυτές οφείλονται στο γεγονός ότι επί σειρά ετών τα εθνικά σιδηροδρομικά δίκτυα αναπτύχθηκαν χωριστά.

Η Επιτροπή υποστηρίζει τη διαλειτουργικότητα των εθνικών δικτύων και η πρώτη της ενέργεια προς το σκοπό αυτό ήταν να υποβάλλει την πρόταση για οδηγία σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας ((Οδηγία 96/48/ΕΚ - EE L 235 της 17.9.1966 )), η οποία εγκρίθηκε από το Συμβούλιο στις 23 Ιουλίου 1996. Επιπλέον, προκειμένου να εξευρεθούν οι άριστοι τρόποι για να βελτιωθεί η ανταγωνιστικότητα των διεθνών υπηρεσιών μεταφορών εμπορευμάτων και επιβατών (εκτός των συνδέσεων υψηλής ταχύτητας), η Επιτροπή έχει ξεκινήσει μελέτη σχετικά με τη διαλειτουργικότητα, η οποία καλύπτει σειρά θεμάτων όπως το περιτύπωμα φόρτωσης, και σχεδιάζει να υποβάλει προτάσεις στα τέλη του 1998 σχετικά με αποτελεσματικά από άποψη κόστους μέτρα για να βοηθήσει την ολοκλήρωση των συμβατικών εθνικών σιδηροδρομικών δικτύων.
ΓΡΑΠΤΗ ΕΡΩΤΗΣΗ P-2918/97 υποβολή: Arlene McCarthy (PSE) προς το Συμβούλιο (8 Σεπτεμβρίου 1997)

Θέμα: Έρευνα σχετικά με την επιβολή δασμών αντιντάμπιγκ επί των εισαγωγών βάμβακος φυσικού χρώματος από την Ινδία, το Πακιστάν, την Ινδονησία, την Τουρκία, την Κίνα και την Αίγυπτο

Όσον αφορά τη νέα έρευνα για τους δασμούς αντιντάμπιγκ επί των εισαγωγών βάμβακος φυσικού χρώματος από την Ινδία, το Πακιστάν, την Ινδονησία, την Τουρκία, την Κίνα και την Αίγυπτο, θα μπορούσε το Συμβούλιο να διευκρινίσει για ποιούς λόγους έχει εγκρίνει τη διεξαγωγή μιας τρίτης σχετικής έρευνας, και μάλιστα αμέσως μετά τη λήξη της πρόσφατης έρευνας της Επιτροπής, και η οποία δεν ολοκληρώθηκε επισήμως, μετά την απόρριψη των προτεινόμενων δασμών από το Συμβούλιο το Μάϊο 1997;

Το Συμβούλιο απέρριψε τη διαμαρτυρία που είχε διατυπωθεί προηγουμένως κρίνοντας ότι η επιβολή δασμών θα δημιουργούσε ζημίες και όχι πλεονεκτήματα για την Κοινότητα στο σύνολό της. Δεν πιστεύει το Συμβούλιο ότι η νέα αυτή, αλλά παρεμφερής, περίπτωση όχι μόνον απειλεί τα άμεσα ενδιαφερόμενα μέρη αλλά και δημιουργεί εκ νέου ανασφάλεια κατά την περίοδο της καταγγελίας ενώ οι συνέπειες της επιβολής των δασμών αυτών θα είναι δραστικότερες, καταλήγοντας στο κλείσιμο εργοστασίων και σε μαζικές απολύσεις προσωπικού στις κλωστοϋφαντουργικές βιομηχανίες της ΕΕ και στον τομέα χονδρικής πωλήσεως - ενώ παράλληλα θα κατασπαταλούνταν σημαντικά ποσά που καταβάλλουν οι φορολογούμενοι πολίτες της ΕΕ;

Απάντηση (10 Νοεμβρίου 1997)

1. Το Συμβούλιο υπενθυμίζει στο Αξιότιμο Μέλος του Κοινοβουλίου ότι, σύμφωνα με άρθρο 5 του κανονισμού αριθ. 384/96 του Συμβουλίου (βασικός κανονισμός αντιντάμπινγκ), αρμόδια να κινήσει διαδικασία αντιντάμπινγκ είναι αποκλειστικά και μόνον η Επιτροπή.

2. Σύμφωνα με τις πληροφορίες που έχει στη διάθεσή του το Συμβούλιο, η Eurocoton κατάθεσε, στις 26 Μαΐου 1997, καταγγελία σχετικά με τις εισαγωγές αλεύκαστων βαμβακερών υφασμάτων καταγωγής διαφόρων τρίτων χωρών. Κατόπιν αυτής της καταγγελίας, και σύμφωνα με το άρθρο 5 του προαναφερόμενου κανονισμού αριθ. 384/96, η Επιτροπή αποφάσισε να κινήσει διαδικασία αντιντάμπινγκ και να αρχίσει τη σχετική έρευνα (ανακοίνωση η οποία δημοσιεύθηκε στην Επίσημη Εφημερίδα της 11ης Ιουλίου 1997).

3. Υπενθυμίζεται ότι, σύμφωνα με την παράγραφο 9 του άρθρου 6 του βασικού κανονισμού, μία έρευνα αντιντάμπινγκ περατώνεται, ει δυνατόν, εντός έτους. Εν πάση περιπτώσει, οι έρευνες αυτές πρέπει να έχουν περατωθεί εντός 15 μηνών το πολύ από την έναρξή τους.

4. Το Συμβούλιο αναμένει τα αποτελέσματα της έρευνας πριν να λάβει θέση για το ζήτημα αυτό.
ΓΡΑΠΤΗ ΕΡΩΤΗΣΗ E-2773/97 υποβολή: Angela Sierra Gonzαlez (GUE/NGL) προς την Επιτροπή (1 Σεπτεμβρίου 1997)

Θέμα: Συλλήψεις ισπανικών αλιευτικών και μη τήρηση της συμφωνίας αλιείας ΕΕ-Μαρόκου

Από τον Ιανουάριο του 1995 οι μαροκινές αρχές έχουν προβεί σε 17 συλλήψεις ισπανικών σκαφών που αλίευαν στα ύδατα του Μαρόκου.

Οπως προκύπτει από τα πράγματα και από δηλώσεις του προξένου της Ισπανίας στο Αγαδίρ (Μαρόκο), οι αρχές της χώρας αυτής ουδέποτε κοινοποιούν στην Ευρωπαϊκή Επιτροπή τις συλλήψεις σκαφών εντός της 48ωρης προθεσμίας που προβλέπεται από τη συμφωνία αλιείας μεταξύ της Ευρωπαϊκής Ενωσης και του Μαρόκου.

Εξ άλλου, η διαδικασία επιβολής κυρώσεων που τίθεται εν συνεχεία σε κίνηση κατά των ισπανών πλοιοκτητών δεν φαίνεται να παρέχει τις εγγυήσεις που απαιτούν οι αποδεικτικές διαδικασίες και χαρακτηρίζεται από έλλειψη αξιόπιστων αποδείξεων της παράβασης, μη κοινοποίηση της απαγγελίας κατηγορίας, κ.λπ..

Εχει γνώση η Επιτροπή αυτής της κατάστασης;

Λαμβάνει η Επιτροπή κοινοποίηση των συλλήψεων από τις μαροκινές αρχές ισπανικών σκαφών που αλιεύουν σε ιχθυοτόπους του Μαρόκου, δυνάμει της συμφωνίας αλιείας ΕΕ-Μαρόκου; Εάν ναί, πόσες κοινοποιήσεις έχει λάβει;

Τι μέτρα σκέπτεται να λάβει η Επιτροπή σε περίπτωση που διαπιστωθεί ότι όντως δεν τηρείται η εν λόγω συμφωνία;

Γνωρίζει η Επιτροπή εάν η διαδικασία επιβολής κυρώσεων που έχει κινηθεί κατά των συλληφθέντων σκαφών προσφέρει τα απαιτούμενα ελάχιστα εχέγγυα για τη διαφάνεια και εγκυρότητά της;

Απάντηση της κ. Bonino εξ ονόματος της Επιτροπής (3 Οκτωβρίου 1997)

Από την έναρξη ισχύος της νέας συμφωνίας αλιείας μεταξύ της Κοινότητας και του Μαρόκου, οι μαροκινές αρχές ενημερώνουν, γενικώς, την αντιπροσωπεία της Επιτροπής στο Ραμπάτ, εντός 48 ωρών, όπως προβλέπεται στο παράρτημα ΙΙ, κεφάλαιο VΙΙΙ της συμφωνίας, για τις συλλήψεις που πραγματοποιήθηκαν.

Σύμφωνα με το κεφάλαιο VII σημείο 3 της συμφωνίας αλιείας, σε περίπτωση σύλληψης αλιευτικού σκάφους, ο πλοιοκτήτης μπορεί είτε να καταβάλει χρηματικό πρόστιμο, το οποίο καθορίζεται στο πλαίσιο μιας ψαλίδας που προβλέπει η νομοθεσία του Μαρόκου είτε να αμφισβητήσει την υποτιθέμενη παράβαση ενώπιον των δικαστικών αρχών.

Η Επιτροπή παντοτε ενημερωνόταν, μέσω της αντιπροσωπείας της στο Ραμπάτ, για όλες τις συλλήψεις κοινοτικών σκαφών από τις αρχές του Μαρόκου.

Η Επιτροπή δεν έπαψε να απαιτεί από τις αρχές του Μαρόκου την συνολική τήρηση των όρων που προβλέπονται στη συμφωνία, σχετικά με τις διαδικασίες σύλληψης κοινοτικών αλιευτικών σκαφών στα οποία έχει δοθεί η άδεια να αλιεύουν εντός της ζώνης αλιείας του Μαρόκου, προκειμένου να εξασφαλίσει στους πλοιοκτήτες της Κοινότητας τη δυνατότητα διεκδίκησης των δικαιωμάτων τους.

Ωστόσο, εξαιτίας των πρόσφατων συλλήψεων και με δική της πρωτοβουλία, η Επιτροπή ζήτησε να συνέλθει η μικτή επιτροπή που προβλέπεται από τη συμφωνία αλιείας, προκειμένου να εξετάσει μεθόδους βελτίωσης των διαδικασιών που ακολουθούνται σε περίπτωση σύλληψης και να διασφαλίσει την μέγιστη δυνατή διαφάνεια και πληροφόρηση.
ΓΡΑΠΤΗ ΕΡΩΤΗΣΗ E-2576/97 υποβολή: Juan Colino Salamanca (PSE) και Jesϊs Cabezσn Alonso (PSE) προς την Επιτροπή (24 Iουλίου 1997)

Θέμα: Παραβίαση του εμπάργκο που έχει επιβάλει η Ευρωπαϊκή Ένωση στο βρετανικό κρέας

Στις 2 Ιουλίου 1997 η Επίτροπος κ. E. Bolino ανακοίνωσε μια πιθανή παράνομη πώληση βρετανικού κρέατος, στο οποίο έχει επιβληθεί εμπάργκο λόγω της ασθένειας των τρελών αγελάδων, δηλώνοντας στην ιταλική τηλεόραση, ότι η Ισπανία ήταν μεταξύ των χωρών προορισμού του εν λόγω κρέατος.

Εκ των υστέρων φαίνεται πως η Επιτροπή διέψευσε ότι η Ισπανία ήταν χώρα προορισμού.

Ποια αιτία ώθησε την Επίτροπο κ. Bonino να ενεργήσει με τόσο ανεύθυνο τρόπο;

Έχει υπολογίσει η Επίτροπος τη ζημιά που προκλήθηκε από αυτόν τον τρόπο ενέργειας

Έχει επίγνωση η Επίτροπος ότι οι συγκεχυμένες δηλώσεις της μόνο επιδείνωση μπορούν να προκαλέσουν στη δύσκολη κατάσταση που επικρατεί στην αγορά του κρέατος;

Ποιος θα αναλάβει την ευθύνη για τις οικονομικές συνέπειες αυτής της ανευθυνότητας;

Κοινή απάντηση της κας Bonino εξ ονόματος της Επιτροπής στις γραπτές ερωτήσεις E-2576/97, E-2577/97, E-2578/97, E-2603/97, E-2604/97 και E-2605/97 (14 Οκτωβρίου 1997)

Στις 2 Ιουλίου 1997 η Ευρωπαϊκή Επιτροπή αποκάλυψε απάτη σχετικά με την παράνομη εξαγωγή βρετανικού κρέατος στα άλλα κράτη μέλη και σε τρίτες χώρες.

Πιστή στο καθήκον της για την τήρηση της διαφάνειας και σύμφωνα με τις υποχρεώσεις της απέναντι στο Ευρωπαϊκό Κοινοβούλιο, η Ευρωπαϊκή Επιτροπή ενημέρωσε το Κοινοβούλιο και τα κράτη μέλη σχετικά με όλες τις λεπτομέρειες εξέλιξης αυτής της υπόθεσης.

Έτσι στην αρχή κατηγορήθηκε άδικα μία ισπανική εταιρεία, ομώνυμη μιας εταιρείας με έδρα τη Γουϊνέα Μπισάου.

Στο μεταξύ εξακριβώθηκε στη συνέχεια η ταυτότητα μίας άλλης ισπανικής εταιρείας, η οποία είχε λάβει 200 τόνους κρέατος από μία από τις βελγικές εταιρείες που κατηγορούνται για την ίδια απάτη. Οι ισπανικές αρχές ενημερώθηκαν από την Ευρωπαϊκή Επιτροπή και άρχισαν ήδη τις έρευνες σχετικά με την υπόθεση αυτή.

Η Ευρωπαϊκή Επιτροπή έχει επίγνωση του γεγονότος ότι ορισμένες πληροφορίες θα μπορούσαν να έχουν τυχόν επιπτώσεις στην αγορά κρέατος αλλά προτίμησε να εκπληρώσει το καθήκον της ενημερώνοντας τους καταναλωτές σύμφωνα με την αρχή της διαφάνειας.

Πάντως το περιστατικό που αναφέρουν τα αξιότιμα μέλη του Κοινοβουλίου δεν επηρέασε την αγορά, σημειωτέον ότι, σύμφωνα με τις πληροφορίες που παρέχουν στην Ευρωπαϊκή Επιτροπή τα κράτη μέλη (σε εβδομαδιαία βάση), η χονδρική τιμή του κρέατος δεν έχει επηρεαστεί από τις αποκαλύψεις σχετικά με την αθέμιτη εξαγωγή κρέατος του Ηνωμένου Βασιλείου κατά τη διάρκεια του μηνός Ιουλίου.

Η Ευρωπαϊκή Επιτροπή εξακολουθεί να θεωρεί ως καθήκον της την ενημέρωση του Κοινοβουλίου και των κρατών μελών και σε περίπτωση ανάγκης και των καταναλωτών σχετικά με αυτού του είδους υποθέσεις ανάλογα με την εξέλιξή τους. Αυτός ο τρόπος δράσης επικροτήθηκε επίσης ευρέως και από την προσωρινή επιτροπή στην οποία έχει ανατεθεί η παρακολούθηση της εφαρμογής των συστάσεων σχετικά με τη σπογγοειδή εγκεφαλοπάθεια των βοοειδών.
ΓΡΑΠΤΗ ΕΡΩΤΗΣΗ P-3090/97 υποβολή: Lissy Grφner (PSE) προς την Επιτροπή (3 Οκτωβρίου 1997)

Θέμα: Ροή πιστώσεων της ΕΕ προς τα διοικητικά διαμερίσματα της Κεντρικής και Κάτω Φραγκονίας

1. Ποιο είναι το ύψος των ενισχύσεων της ΕΕ που έχουν χορηγηθεί από το 1995 και εξής στη Βαυαρία συνολικών και ειδικότερα στα διοικητικά διαμερίσματα της Κεντρικής και Κάτω Φραγκονίας;

2. Στο πλαίσιο ποιων προγραμμάτων και ταμείων χορηγήθηκαν πιστώσεις προς τις ανωτέρω περιοχές;

3. Ποια συγκεκριμένα προγράμματα είχαν ως στόχο

- τις γυναίκες

- τους νέους

- τα επί μακρό χρονικό διάστημα άνεργα άτομα

και ποιο ήταν ακριβώς το ύψος των εκάστοτε σχετικών ενισχύσεων;

Απάντηση του κ. Santer εξ ονόματος της Επιτροπής (23 Οκτωβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.